Tiltale for overtrædelse af straffelovens § 266, straffelovens § 237, jf. § 21 og knivlovens § 7, stk. 1, jf. § 1, og § 2, stk. 1, nr. 3 og nr. 1. påstand om udvisning og Konfiskation
Ret: Retten i Glostrup (1. instans)
Faggruppe: Straffesag — Nævningesag
Sagsemner: Forurettede og vidner;
Liv og legeme;
Strafferetlige sanktioner og andre foranstaltninger;
Udlændinge;
Våben, eksplosiver og fyrværkeri;

/

Knivdrabet den 14. november 2021 i
Vej 3 i By 2

Dom afsagt: 28. marts 2023

Dom i sagen om et slagsmål under anvendelse af machete og kniv, hvor en 19-årig mand døde af et

knivstik i hjertet, og to andre blev såret.

Sagsnummer: SS 8281/2022

Sagen kort fortalt

Den 14. november 2021 blev politi og ambulance kaldt til beboelseskvarteret Vej 3 i By 2, hvor de fandt

en 19-årig mand Forurettede 2 dødeligt såret af et knivstik i hjertet. Forurettede 2 døde to dage senere.

Længere nede ad vejen lå en dengang 21-årig mand Tiltalte 1 hårdt såret af adskillige hug og stik på
kroppen og hovedet. Han havde en springkniv i lommen. Samme aften henvendte en dengang 17-årig
mand Tiltalte 2 sig på en akutmodtagelse med stiksår på brystet og armen.

Der blev ved Vej 3 fundet en machete og en skede, der viste sig at passe til macheten. Tiltalte 1 og Tiltalte
2 blev anholdt og varetægtsfængslet sammen med Forurettede 1, en kammerat til Tiltalte 1, der havde
været til stede på Vej 3. I december 2021 blev den da 18-årige Tiltalte 3 og 19-årige Tiltalte 4 også
varetægtsfængslet. Forurettede 1 blev løsladt i marts 2022 og blev ikke tiltalt i sagen.

Efterforskningen viste, at der havde været tale om en konfrontation mellem to vennegrupper med Tiltalte 1
og Forurettede 1 på den ene side og Forurettede 2, Tiltalte 2, Tiltalte 3 og Tiltalte 4 på den anden side.

Tiltalte 1 blev tiltalt for med springkniven at have dræbt Forurettede 2 og at have forsøgt at dræbe Tiltalte
2.

Tiltalte 2, Tiltalte 3 og Tiltalte 4 blev tiltalt for at have forsøgt med macheten at dræbe Tiltalte 1. Tiltalte 2
blev også tiltalt for at have truet Tiltalte 1 på livet kort før episoden på Vej 3.

Tiltalte 1, Tiltalte 2, Tiltalte 3 og Tiltalte 4 har været varetægtsfængslet helt frem til hovedforhandlingen.
De nægtede sig alle skyldige.

Afgørelse af skyldspørgsmålet

Retten lagde efter bevisførelsen til grund, at der tidligere på dagen på en parkeringsplads i nærheden af

Togstation havde været en episode, hvor Tiltalte 2 havde truet Tiltalte 1 og Forurettede 1, der sad i en bil,

og at Tiltalte 1 umiddelbart derefter havde forsøgt at køre Tiltalte 2 ned.

Retten fandt, at Tiltalte 2 var skyldig i trusler efter straffelovens § 266.



/

Det lå fast, at Tiltalte 2 herefter blev samlet op af Tiltalte 3, der kom i en bil sammen med Forurettede 2 og
Tiltalte 4, og at de derfra kørte til Vej 3, hvor de ankom kort efter Tiltalte 1 og Forurettede 1.

På baggrund af blandt andet blodspor, fund af våben og forklaringer fra vidner på stedet i Vej 3
sammenholdt med elementer fra de tiltaltes forklaringer fandt retten det bevist, at der herefter opstod en
konfrontation mellem på den ene side Tiltalte 1, der var bevæbnet med en springkniv, og på den anden
side Forurettede 2, Tiltalte 2 og Tiltalte 3, der var bevæbnet med en machete, mens Tiltalte 4 blev i bilen.

Retten fandt det bevist, at Tiltalte 1 stak Forurettede 2 og Tiltalte 2 med springkniven. Et kvalificeret flertal
af rettens medlemmer fandt, at Tiltalte 1 derved var skyldig i drab og drabsforsøg, og afviste, at der var
tale om nødværge.

Efter stemmeflertallet blev Tiltalte 1 herefter fundet skyldig i drab på Forurettede 2 og drabsforsøg på
Tiltalte 2.

Retten fandt i enighed Tiltalte 2 og Tiltalte 3 skyldige i at have forsøgt at dræbe Tiltalte 1 med macheten.

Retten fandt det bevist, at Tiltalte 4 så, at de andre tog macheten med, og var klar over, at de skulle
konfrontere Tiltalte 1. Der var imidlertid ikke enighed om, hvad Tiltalte 4 havde forestillet sig, der kunne
ske. Tiltalte 4 blev herefter kun fundet skyldig i trusler efter straffelovens § 266.

Dommen

For Tiltalte 1 var der enighed om, at der i formildende retning skulle tages hensyn til den situation, det var

foregået i, hvor Tiltalte 1 selv var blevet angrebet og såret.

Der blev afgivet stemmer for både 10, 11 og 12 års fængsel. Efter stemmeflertallet blev straffen på
fængsel i 11 år.

Tiltalte 1, der er iransk statsborger, men har boet i Danmark, siden han var tre måneder gammel, blev
udvist for bestandig med 11 af de i alt 12 stemmer.

Der var enighed om at straffe både Tiltalte 2 og Tiltalte 3 med fængsel i 6 år.

For Tiltalte 2, der på gerningstidspunktet kun var 17 år, var straffen imidlertid inklusiv 5 måneder fængsel
fra nogle domme, han havde fået i mellemtiden.

Der var enighed om at straffe Tiltalte 4 med fængsel i 60 dage.

Afgørelsesdato

Dommen er afsagt af et nævningeting ved Retten i Glostrup den 28. marts 2023.

Tiltalte 1 ankede straks dommen til frifindelse.

Tiltalte 2 og Tiltalte 3 tog ikke straks stilling til ankespørgsmålet. Tiltalte 4 frafaldt anke.



/

Tiltalte 1, Tiltalte 2 og Tiltalte 3 accepterede at forblive varetægtsfængslede under ankesagen.